பதினொன்றாம் லியோ (திருத்தந்தை)

திருத்தந்தை பதினொன்றாம் லியோ (2 ஜூன் 1535 – 27 ஏப்ரல் 1605; இயற்பெயர்: அலெஸ்ஸாந்ரோ ஒதாவியானோ தெ மெடிசி) என்பவர் கத்தோலிக்க திருச்சபையின் திருத்தந்தையாக 1605ஆம் ஆண்டு 1 ஏப்ரல் முதல் 27 ஏப்ரல் வரை திருத்தந்தையாக இருந்தவர் ஆவார். "List of Popes,"  Catholic Encyclopedia (2009); retrieved 2013-3-15. இவர் பிலாரன்சு நகரில்"திருத்தந்தை பதினொன்றாம் லியோ", Catholic Encyclopedia; retrieved 2013-3-15. பிராசெஸ்கோ சல்வியாதி மற்றும் ஒதாவியானோ தெ மெடிசி ஆகியோருக்கு பிறந்தவர். திருத்தந்தை பத்தாம் லியோவின் உடன் பிறந்தவரின் மகன் இவர்.Richard P. McBrien, Lives of the Popes, (HarperCollins, 2000), 298.

22 ஜூலை 1567இல் இவர் குருவாக திருநிலைப்படுத்தப்பட்டார். 1569 முதல் 1584 வரை திருத்தந்தை ஐந்தாம் பயஸால் பிலாரன்சுக்கான திருப்பீடத்தூதுவராக நியமிக்கப்பட்டார்.Sally J. Cornelison, Art and the Relic Cult of St. Antoninus in Renaissance Florence, (Ashgate Publishing, 2012), 126.

பதின்மூன்றாம் கிரகோரி இவரை 1573இல் பிஸ்தோயாவின் ஆயராகவும், 1573இல் பிலாரன்சின் பேராயராகவும்,Richard P. McBrien, Lives of the Popes, 298. 1583இல் கர்தினாலாகவும் உயர்த்தினார். 1596 இல் எட்டாம் கிளமெண்ட் இவரை பிரான்சு நாட்டுக்கு தூதுவராக அனுப்பினார்.Leo XI, Bernard Barbiche, The Papacy: An Encyclopedia, Vol. II, ed. Philippe Levillain, (Routledge, 2002), 929. இவர் புனித பிலிப்பு நேரியாரின் நண்பரும் சீடரும் ஆவார்.
திருத்தந்தையாக
திருத்தந்தை எட்டாம் கிளமெண்ட் இறந்த 11 நாட்களுக்கு பிறகு 1 ஏப்ரல் 1605இல் இவர் திருத்தந்தையாக தேர்வானார். தனது மாமா திருத்தந்தை பத்தாம் லியோவுக்கு மதிப்பளிக்கும் விதமாக அவரின் பெயரையே ஏற்றார். தேர்வாகும்போது இவருக்கு அகவை 70. இலாத்தரன் யோவான் முதன்மைப் பேராலயத்தில் நடந்த பதவியேற்பு நிகவினால் ஏற்பட்ட களைப்பு மற்றும் சளியின் காரனமாக தேர்வாகி 27 நாட்களிலேயே இவர் இறந்தார்.George L. Williams, Papal Genealogy:The Families and Descendants of the Popes, (McFarland & Company, 1998), 75. மிகக்குறுகிய காலம் ஆண்டதினால் இவரை மின்னல் திருத்தந்தை ("Lightning Pope") என அழைப்பர்.

 மேலும் காண்க 
 திருத்தந்தையர்களின் பட்டியல்
 திருத்தந்தை

 மேற்கோள்கள் 

பகுப்பு:இத்தாலிய திருத்தந்தையர்கள்
பகுப்பு:1535 பிறப்புகள்
பகுப்பு:1605 இறப்புகள்